ddrg/super_eurlex huggingface dataset:
2.5

V snahe bojovať proti obchádzaniu daňových povinností a daňovým únikom a po splnení dodatočných kritérií umožňuje Komisia v predmetnom návrhu členským štátom nové ocenenie dodávok. Toto precenenie je možné vykonať len v troch presne vymedzených prípadoch a za splnenia podmienky existencie nejakej formy prepojenia subjektov ktorých sa to týka. Členské štáty budú musieť definovať prepojenie medzi stranami s cieľom uplatňovať tento predpis a jeho definícia musí byť stanovená v rámci kategórií uvedených v smernici. Samotné precenenie je návrhom stanovené na cenu na otvorenom trhu. Cena na otvorenom trhu má predstavovať čiastku, ktorú by za získanie tovaru, alebo služby musel zaplatiť spotrebiteľ na rovnakej marketingovej úrovni, na ktorej sa uskutočňuje dodávka v čase dodávky a podľa podmienok spravodlivej hospodárskej súťaže. Návrh explicitne uvádza, že pokiaľ to nie je odôvodnené trhovými podmienkami, cena na otvorenom trhu nie je menšia ako náklady pre dodávateľa, ktorý uskutočňuje dodávku.
5.10

Podľa výboru by sa náklady na bezpečnosť mali odraziť v cene konečného produktu, to znamená, že spotrebiteľ by tieto náklady uhradil priamo alebo – ak prijíma tieto opatrenia vláda – úhradu zrealizuje celá verejnosť prostredníctvom daní odvádzaných do štátneho rozpočtu.
1.3

Výbor chce vyjadriť svoje hlboké znepokojenie nad skutočnosťou, že ešte stále nebolo rozhodnuté o prijatí rozpočtu na obdobie 2007 – 2013. Nazdáva sa, že Európska únia čelí veľmi ťažkej situácii, na riešenie ktorej bude treba vynaložiť maximálne úsilie. Financovanie CFP by sa nedalo realizovať, ak by sa neudržal rozpočet pre navrhované nariadenie a nariadenie o Európskom fonde pre rybné hospodárstvo. Výbor dôrazne žiada Radu, aby prijala politické rozhodnutia, ktoré by neovplyvnili financovanie CFP, t. j. ktoré by zaručovali udržateľné využívanie živých vodných zdrojov, čo by zaručilo trvalo udržateľné ekonomické, environmentálne a sociálne podmienky. V tejto súvislosti je EHSV tiež znepokojený skutočnosťou, že až doteraz neprijala Rada žiadne rozhodnutie týkajúce sa navrhovaného nariadenia o Európskom fonde pre rybné hospodárstvo.
2.6

Aj článok 8 vychádza zo zásady rovnosti, ktorá by mala vždy platiť pre vzťahy medzi verejnou správou a daňovými poplatníkmi. Stanovuje, že ak sa vyplatenie dlžnej sumy neuskutoční do konca trojmesačného obdobia od dátumu žiadosti o zaslanie požadovaných upresnení, verejná správa musí zaplatiť žiadateľovi úrok z omeškania vo výške 1 % mesačne. EHSV súhlasí s touto zásadou, ale sa nazdáva, že stanovené opatrenie nie je ľahko uplatniteľné. Pripomína, že úroková sadzba vo výške 1 % mesačne zodpovedá zloženému úroku vo výške 12,68 % ročne: vzhľadom na to, že v niektorých krajinách zákony na ochranu spotrebiteľov stanovujú limity, po prekročení ktorých sa istý úrok pokladá za úžernícky, ak by 12,68 % presahovalo tento limit, úroková sadzba na ťarchu verejnej správy by bola stanovená jedným zákonom vo výške, ktorú by iný zákon považoval za nelegálnu. EHSV preto navrhuje upraviť článok 8 v tomto zmysle: úrok z omeškania by mal byť v každej krajine vypočítaný na základe toho, čo uplatňujú zákony príslušného štátu na meškajúcich daňových poplatníkov.
3.5

EHSV víta Komisiou stanovené ciele zosúladenia, zrozumiteľnosti a zjednodušenia. Avšak nerozumie, prečo Komisia neberie do úvahy článok 27 ods.77 v kapitole 1 (výberové konanie) hlava III (kariéra úradníkov) služobného poriadku zamestnancov ES, ktorý znie takto: „Výberové konanie sa bude robiť tým spôsobom, aby sa zabezpečilo, že pre inštitúcie budú pracovať úradníci s najvyššou úrovňou schopností, produktivity a bezúhonnosti, ktorí musia byť prijatí spomedzi príslušníkov členských štátov ES pri zohľadnení tak širokého zemepisného záberu, ako je to len možné“. Návrh nariadenia o pozmenení súčasných nariadení vypracovaný Komisiou vážne porušuje túto požiadavku odďaľovaním, z rozpočtových dôvodov, uverejnenia verejnej súťaže, to znamená výberového konania, tak ako je to uvedené v Zmluve o ES. V odôvodnení návrhu nariadenia sa Komisia uvážene zriekla uverejnenia verejných súťaží, tak ako je to uvedené v Zmluve, pod zámienkou, že by bolo vhodnejšie nájsť iné riešenie. Pre EHSV je neprijateľné, že sa týmto spôsobom odkláňa od požiadaviek dohodnutých v Zmluve a v služobnom poriadku zamestnancov ES, pretože v prípade, že by súhlasil, by to znamenalo, že pravdepodobne žiadny občan nových desiatich členských štátov by nemal príležitosť získať miesto riaditeľa, výkonného riaditeľa, zástupcu riaditeľa alebo zástupcu výkonného riaditeľa agentúry. EHSV nesúhlasí, aby kompetentné orgány mali na výber medzi predĺžením funkčného obdobia a uskutočnením nového výberového konania. EHSV je toho názoru, že treba posilniť dôveru občanov Európskej únie v európske inštitúcie. Avšak toto posilnenie dôvery bude vážne narušené, keď európski občania, ktorí bývajú v nových desiatich členských štátoch, zistia, že vedúce miesta v inštitúciách EÚ sú pre nich takmer nedostupné. Iba jedna z 20 európskych agentúr má na čele európskeho občana z nových desiatich členských štátov. EHSV odporúča, aby Európska komisia prehodnotila svoj návrh na pozmenenie súčasných nariadení, prihliadajúc na vyššie spomenuté konštatovania, rovnako ako aj na pravidlá Európskeho spoločenstva o rovnosti príležitostí.
3.2.1.1

Bolo by vhodné ďalej rozširovať CECIS systém (7) tým, že sa prejde na satelitným prepojením podporovanú, bezpečnú štruktúru s prenosom obrazu, hlasu a údajov, ktorá by mala byť spojená prostredníctvom MIC (8) so štruktúrami alebo centrami s osobitnými odbornými znalosťami, aby tak mohli byť k dispozícii údaje, experti a modely prispôsobené okolnostiam špecifického núdzového prípadu (napr. predvídateľné následky). Niektoré jednoduché príklady pre aktualizované kartografovanie tretích krajín, aktuálne hodnotenie škôd, príp. novú úpravu kartografie po katastrofe (napr. zemetrasení alebo záplavách), ktorá môže vyradiť z funkcie sieť infraštruktúr pre prístup pomoci, ukazuje Európska vesmírna agentúra a Spoločné výskumné centrum. Opísaná sieť by sa mala opierať o kontaktné miesta v jednotlivých členských štátoch, ktoré by tak mohli prispieť k odstráneniu núdzového stavu.
6.3

Preto je EHSV presvedčený, že — inštitúcie by mali podniky viac zapojiť do rozhodovania a uplatňovania politiky, — je potrebné zavedenie mechanizmov následného hodnotenia a sledovania nákladovej efektívnosti opatrení, — rozhodnutia Komisie by sa mali úplne sprístupniť na Internete v jednom z pracovných jazykov Komisie, ako aj v jazyku členského štátu, ktorého sa týkajú, — je potrebné informovať podniky o pokračujúcich oznamovacích postupoch, aby mohli zistiť, či koncesie udelené na národnej alebo miestnej úrovni sú v súlade so základnými pravidlami a postupmi EÚ týkajúcimi sa pomoci, a aby mohli s orgánmi na rôznych úrovniach pracovať na dosiahnutí účinnejšieho uplatňovania politiky EÚ v oblasti štátnej pomoci, — by sa malo proaktívne sledovať uplatňovanie legislatívy so zapájaním podnikov a predstaviteľov občianskej spoločnosti do ekonomického rozboru zlyhaní trhu a nedostatkov vo fungovaní určitých odvetví, — je potrebné zaviesť systematické spoločné mechanizmy sledovania zlyhaní trhu založené na jasne určených transparentných kritériách, ako aj podporné opatrenia, ktoré nemajú významný vplyv na hospodársku súťaž na vnútornom trhu a vyhovujú Lisabonskej stratégii.
2.2.6

Jedným z bodov kritiky uznesenia Európskeho parlamentu bolo jeho výlučné zameranie na kvantitatívne aspekty zastúpenia, neberúc do úvahy kvalitatívne aspekty vytvárania politiky v organizáciách, v ktorých niekedy hrajú ženy dôležitejšiu úlohu ako by si ich formálne zastúpenie žiadalo. Hoci sú tieto kvalitatívne aspekty dôležité, EHSV sa rozhodol nevenovať sa im do detailov. Avšak do svojej analýzy zahrnul zastúpenie žien v štruktúre tvorby politiky. Kvalitatívne aspekty tvorby politiky v tomto zmysle by si vyžadovali viac pozornosti zo strany hospodárskych a sociálnych záujmových skupín a ich európskych združení, ale takisto Európskeho parlamentu a Európskej komisie.
2.10

Jednotný – snáď aj povinný – daňový základ by uľahčil kontroly platenia daní, keďže by príslušné úrady museli ovládať len jeden systém a mohli by sa ľahko meniť. Toto by viedlo aj k zníženiu počtu daňových únikov. Jednotný daňový základ, ktorý by nebol záväzný, s možnosťou voľby medzi ním a doterajšími metódami jednotlivých členských štátov na výpočet dane podnikov, ktoré podnikajú výlučne v rámci jedného členského štátu by viedol k situácii, v ktorej by namiesto podnikov museli ovládať viaceré daňové systémy jednotlivé štáty.
5.4

Ak má nový systém úspešne plniť svoju úlohu pri spravodlivom, rýchlom a menej nákladnom riešení malých sporov, je nevyhnutné – a EHSV to osobitne zdôrazňuje – aby ho prostredníctvom systematickej informačnej kampane spoznala verejnosť a nie len odborníci v oblasti práva. Kampaň by mala vyzdvihnúť výhody jeho používania, ale ja obmedzenia v súvislosti so základnými tradičnými systémami (náklady, poskytovanie dôkazov, systém zdrojov, právna pomoc, zastupovanie tretími osobami, lehoty, atď.)
1.2

To isté platí o článku 14 in fine v mieste, kde sa zmieňuje o „rovnocenných“ spôsoboch potvrdenia prijatia. V tomto prípade by sa mali byť bližšie určené tieto iné spôsoby dokladovania, platné pre doručenie a zasielanie pomocou poštových služieb.
2.4.14

Kvôli týmto dôvodom, a ak bude navrhovaná smernica úspešná, by mali tieto dodatočné náklady byť chápané ako záťaž pre prevádzkovateľom jednoducho za to, že pôsobia na trhu, a nemala by ich znášať štátna pokladnica a teda všetci občania. Výbor si myslí, že spomínaný návrh preplatenia dodatočných nákladov nie je prípustný a mal by byť zrušený.
1.3

Súčasný systém pravidelne spôsobuje problémy s umiestňovaním určitých výrobkov do schválených štruktúr a ich riešenia nie sú jednoduché. Daná skutočnosť môže spôsobiť to, že každý členský štát si nájde svoje vlastné riešenie. Naďalej pretrvávajú aj problémy so správnymi výpočtami v spoločnej nomenklatúre. Bolo by vhodné vziať do úvahy dve veľké kategórie obchodu s týmito produktmi. Na jednej strane obchod medzi obchodníkmi, a na strane druhej nákup súkromných osôb, ktoré sa konali dvomi spôsobmi, a to priamym nákupom a zásielkovou formou, ktoré so sebou prinášajú odlišné problémy.
4.12.2

To by si však vyžadovalo značné zmeny pravidiel a noriem riadiacich prevádzkové a IT postupy, pričom by operátorom vznikali značné náklady. Treba mať na pamäti, že v kontinentálnej Európe sú spoločnosti spravujúce fondy a distribútori často súčasťou tej istej skupiny. V takomto kontexte existuje pravdepodobne iba malý stimul pre operátorov niesť náklady spojené so zvyšovaním konkurencie na úrovni distribúcie. Je preto možné, že zapojenie verejného sektora by tento proces urýchlilo.
2.3

Tri zásady technicko-účtovného charakteru – zásada jednotnosti, zročnosti rozpočtu a zúčtovacej jednotky – sa vo svojej podstate nemenia, len sa upravujú alebo upresňujú. Pokiaľ ide o štvrtú zásadu – zásadu dobrého finančného hospodárenia – navrhované nariadenie čerpá z už existujúcich kritérií, ale upresňuje obsah hodnotenia ex ante a poskytuje presnejšie usmernenia vo veci dosahu hodnotenia ex ante, priebežného hodnotenia a hodnotenia ex post, pri zohľadnení princípu proporcionality. EHSV postrehol zámer Komisie „preorientovať“ priority hodnotenia „s cieľom sústrediť sa na návrhy so skutočnými dopadmi na podniky a občanov“ a s plným uspokojením berie na vedomie toto vyhlásenie.
3.1

Pokiaľ ide o celkový spôsob prezentácie správy a o lepšie porozumenie fungovania systému, systém by bol jasnejší, ak by správa obsahovala (týka sa to najmä štátnej pomoci) aj zoznam rozhodnutí, v ktorých neboli vznesené námietky voči poskytnutiu štátnej pomoci a ak by bolo vysvetlené, prečo štátna pomoc v niektorých prípadoch nespadá pod odsek 1 článku 87. Takáto tabuľka by predstavovala rámec dobrej praxe pri poskytovaní štátnej pomoci, určený členským štátom.
2.16.1

Tento druh financovania by mal tú výhodu, že by závisel priamo od vôle podnikov a odrážal by požiadavky trhu bez toho, aby bol ovplyvňovaný zvonku. Zároveň by však mohol mať hlboký dosah na úrovni ochrany, a to predovšetkým vyváženej obrany všetkých zastúpených záujmov, najmä záujmov MSP.
2.2

Biela kniha z roku 1997 (4) stanovila cieľ zvýšiť využívanie energie z obnoviteľných zdrojov zo 45 Mtoe v roku 1995 na 135 Mtoe v roku 2010 (Mtoe – milión ton ropného ekvivalentu). Cieľ bol stanovený pre EÚ 15 a zodpovedá nárastu podielu energie z obnoviteľných zdrojov z 5,2 percenta na 12 percent do roku 2010. V roku 2001 bol jej podiel na úrovni 6 percent. V najlepšom prípade by mohol dosiahnuť 10-percentnú úroveň, ale v najhoršom prípade by to bol 8-percentný podiel. To je dôkazom, že prijaté opatrenia neboli dostatočné na to, aby sa rozvoj v tejto oblasti uberal správnym smerom a dostatočnou rýchlosťou. Oznámenie Komisie (5) uvádza podobné hodnotenie.
4.1

Lisabonská stratégia zdôrazňuje potrebu zaistiť sociálne a hospodárske začlenenie všetkých osôb prostredníctvom možnosti ich zamestnania. Avšak, ak informačné a komunikačné technológie nie sú navrhnuté prístupným spôsobom, osoby so zdravotným postihnutím budú naďalej a stále viac vylúčené zo súčasného trhu práce. Plná a efektívna implementácia princípov a postupov prístupnosti elektronických technológií je nevyhnutná pre hospodárske, ako aj sociálne začlenenie osôb so zdravotným postihnutím. Dodržiavanie princípov prístupnosti elektronických technológií si zároveň vyžaduje dodržiavanie enviromentálnych požiadaviek bezpečnosti (ako zameranie sa na nekompatibilitu elektronických a zvukových interferencií, ktoré vplývajú na osoby s naslúchacím prístrojom pri používaní mobilných telefónov). Priemerný podiel osôb so zdravotným postihnutím zamestnaných v EÚ je menej ako 35 % v porovnaní so 70 % pracovníkov bez postihnutia. Komisia odhaduje, že pravdepodobne 2 až 3,5 mil. osôb so zdravotným postihnutím by prípadne mohlo byť začlenených do pracovného procesu, ak by boli prijaté účinné opatrenia, ktoré by vhodne odstránili prekážky ich začlenenia (4). Hospodárske zapojenie osôb so zdravotný postihnutím vo veľkom prospeje spoločnosti a hospodárstvu Európy, odstráni závislosť mnohých postihnutých osôb.
3.3

EÚ by preto mala prijať viacsmerný prístup a súbežne pracovať s rôznymi typmi NGO, zapájať ich rôznymi spôsobmi, ktoré berú do úvahy ich rôznu silu a spôsobilosť. Mala by tiež rozšíriť svoje kontakty s organizáciami občianskej spoločnosti na regionálnej a miestnej úrovni. Dodatočná dohoda o posilnení spolupráce medzi Európskym hospodárskym a sociálnym výborom a Hospodárskym a sociálnym výborom Číny (HSV) sa usiluje zintenzívniť ich pracovné vzťahy ustanovením každoročných schôdzí na úrovni predsedníctva s delegáciami oboch strán zostavenými z predstaviteľov rôznych hospodárskych a spoločenských zložiek organizovanej občianskej spoločnosti. Dohoda tiež predpokladá spoločný postup pri žiadosti pre summit EÚ – Čína zriadiť dvojstranný okrúhly stôl na základe existujúcej spolupráce medzi EHSV a jeho čínskym partnerom. V prípade schválenia tohto návrhu by členmi na čínskej strane nemali byť len vládne organizácie, ale výrazne by mali byť zastúpené aj organizácie občianskej spoločnosti a delegáti by mali mať možnosť stretnúť sa pri príležitosti rokovaní okrúhleho stola s nezávislými organizáciami občianskej spoločnosti.
1.3.1

Iniciatíva JEREMIE je v súlade so strategickými usmerneniami Spoločenstva pre súdržnosť, rast a zamestnanosť. Postoj výboru k danej veci možno zhrnúť takto: — Je nevyhnutné podporiť bezpríspevkové finančné nástroje ako pôžičky, financovanie sekundárnych úverov zabezpečeným cudzím kapitálom, variabilné nástroje (mezanínové financovanie) a rizikový kapitál (t. j. počiatočný kapitál a rizikový kapitál). — Príspevky by mali slúžiť na vybudovanie a udržiavanie infraštruktúr, ktoré zjednodušujú prístup k finančným prostriedkom (t. j. kancelárií na transfer technológií, zakladacích centier, sietí neformálnych investorov do začínajúcich podnikov (tzv. business angels), programov na podporu investícií atď.). — Mali by sa podporovať záručné mechanizmy a úverové záručné spoločnosti, aby sa uľahčil prístup k mikroúverom najmä pre MSP. EIB a EIF (11) by mohli mať v tomto smere cenný prínos. — Rozhodujúci význam má, aby sa zapojili určité skupiny, ako mladí podnikatelia, podnikateľky alebo príslušníci znevýhodnených skupín obyvateľstva a etnických menšín. — Vzhľadom na dlhoročné odborné znalosti EIF je osobitne dôležitá úzka spolupráca s ním, aby sa poskytla potrebná podpora a súčasne vybudoval európsky trh rizikového kapitálu. — Mal by sa podporovať a ďalej rozširovať eskont pohľadávok (12), aby sa zvýšili výpožičné kapacity úverových spoločností.
3.10.1

Nárast efektívnosti a produktivity treba dosiahnuť prostredníctvom nových technológií. Práca by sa mala organizovať takým spôsobom, ktorý umožňuje lepšie využitie príležitostí, ktoré nové technológie ponúkajú. Bude si to vyžadovať zmeny v podnikovom riadení a zavedenie otvorených a inovačných štruktúr práce prostredníctvom sociálneho dialógu. Zamestnancom by to dalo aj väčší rozsah zodpovednosti a širšiu náplň práce. Bolo by užitočné, keby Komisia o tomto aspekte diskutovala viacej do hĺbky.
4.1.10

Komisia by sa mala zamyslieť nad kritériami úspechu návrhu programu o dobrovoľnom návrate. Výbor chápe tento bod tak, že sa nejedná o spoluprácu, ani o rozvoj osobných projektov jednotlivcov, ale o repatriáciu v dôsledku právneho alebo administratívneho rozhodnutia resp. rozhodnutia o návrate a vyhostení. Výbor trvá na tom, že je potrebné rešpektovať a podporovať Európsky dohovor o ochrane ľudských práv a Charte základných práv a dodržiavať jej princípy: nikto nesmie byť nútený k návratu, ak by návrat ohrozoval jeho život. V tomto prípade by mal byť prístup k prostriedkom spravodlivosti prvoradý. Odvolania by mali byť vždy odročujúce. Podľa Európskeho dohovoru o ochrane ľudských práv a základných slobôd Rady Európy by mali byť prípady návratov iba výnimočné. Niektoré body návrhu však nenasvedčujú tejto skutočnosti (bod 5.1.3 finančné ustanovenia). Komisia by mala navrhnúť detailnejšie ustanovenia pre uplatňovanie, ktoré by zaručovali poskytnutie poradenstva, materiálnej pomoci a ďalšie formy podpory pri návrate. Mala by tiež navrhnúť ustanovenia, ktoré zahŕňajú možnosti pokračovania a nezávislej a vierohodnej kontroly bezpečnosti, ochrany a pokojnej existencie repatriovaných osôb.
4.3

EHSV sa domnieva, že na to, aby bolo možné zabezpečiť racionálny rozvoj odvetvia akvakultúry a zvýšiť produktivitu, by mali byť veterinárne požiadavky pre vodné živočíchy stanovované na úrovni Spoločenstva. Tieto požiadavky sú potrebné pre dokončenie vnútorného trhu a zabránenie šírenia infekčných chorôb. Legislatíva by mala byť pružná a zohľadniť ako vývoj v odvetví, tak aj jeho rôznorodosť.
1.1

Výbor je toho názoru, že osobitná pozornosť by sa mala venovať: — informáciám o programoch zo strany členských štátov, a to na národnej i miestnej úrovni, — informáciám o rovnosti príležitostí uchádzačov, — informáciám pre účastníkov programov o poisteniach, medzinárodných dohovoroch a o rozsahu poistných plnení v prijímajúcej krajine, — jasnému, transparentnému a presne stanovenému postupu výberu účastníkov programu, — dotazníku, ktorý budú účastníci vypĺňať, aby bol po skončení programu k dispozícii jasný obraz a posúdenie zo strany účastníkov. Na základe výsledkov by sa dala ďalej zlepšovať akosť programov a rýchlosť reakcie Komisie a národných inštitúcií zodpovedných za programy, — osobitnému dôrazu na zlepšenie znalostí cudzieho jazyka u účastníkov programov, aby mohli v plnej miere napredovať podľa navrhovaného učebného plánu, — úlohe tútorov, ktorí účastníkom programov v zahraničí pomáhajú a venujú sa im, aby si mohli ľahšie zvyknúť na nové prostredie a lepšie sa prispôsobiť, — presnému stanoveniu príslušných oblastní zodpovednosti jednotlivých aktérov realizácie programov, aby sa predchádzalo rozdielnosti názorov resp. nedorozumeniam medzi vysielajúcimi a prijímajúcimi organizáciami atď. — ďalšej koordinácii politiky mobility na európskej úrovni (a nie na úrovni jednotlivých členských štátov), aby sa mohli uskutočňovať zámery Komisie a aby bolo možné prispieť k účinnej realizácii cieľov formulovaných v rámci Lisabonskej stratégie.
2.4

Strategické rozhodnutie Komisie v podstate spočíva v potrebe vytvoriť spoluprácu medzi spomínanými dvoma politikami, ktorá by vo veľkej miere umožnila dosiahnuť úspory z rozsahu a hospodárnosť pri riadení finančných zdrojov. Zvýšila by sa efektívnosť postupov, zabezpečila väčšia koherentnosť prijímaných opatrení a daná problematika by dostala väčší priestor v politickom programe.
4.1.3

Narastajúci dopyt spolu so zmenou vo vnímaní tohto odboru viedol k zvýšeniu dopytu po ambulantnej starostlivosti, čo narušilo tradičné bipolárne chápanie choroby a zdravia, a to prostredníctvom konceptu kontinua jednotlivých klinických stavov, až po psychické utrpenie. V súčasnosti už nie je možné oddeľovať psychické poruchy od sociálneho prostredia, v ktorom vznikajú a pri posudzovaní potrieb je potrebné zohľadniť sociálny dosah psychických porúch. Jedna z dôležitých úloh psychiatrie teraz spočíva v diagnostike, t. j. či daný prípad patrí do kompetencie psychiatra alebo nie, a v určení, či je psychiatrická liečba nevyhnutná, no bez obmedzovania psychiatrie len na tento aspekt, tak aby sa ostatní partneri mohli podieľať na zvládaní tejto záťaže alebo im pomôcť stať sa opäť hlavnými aktérmi pri pomoci alebo terapii. Toto dialektické a niekedy konfliktné napätie medzi klinickým, etickým a organizačných poňatím svedčí o zmene paradigmy: psychiatria verzus duševné zdravie. Je tiež príčinou často rozporuplnej terminológie, aj v úradných dokumentoch. Avšak na medzinárodnej úrovni sa v literatúre jasne rozlišuje medzi psychiatriou a duševným zdravím.
3.7.5

Predpokladá sa, že návod na použitie sa môže poslať aj v inej forme ako je príloha obalu, čo by vyhovovalo požiadavkám zúčastnených, aj vzhľadom na širokú paletu tried zdravotníckych pomôcok. Okrem toho by sa mali bližšie preskúmať možnosti využitia elektronických nosičov (ako napríklad CD-ROM a Internet) v priebehu procesu, ktorý by bol jednoduchší a flexibilnejší ako doterajší a nepredpisoval by žiadnu kvalifikovanú väčšinu členských štátov.
1.2.6

V prípade pyrotechnických výrobkov pre automobilový priemysel stanovuje článok 12 ods. 1, že výrobcovia musia zabezpečiť, aby tieto boli „riadne označované v úradnom jazyku (jazykoch) krajiny, v ktorej sa výrobok predáva spotrebiteľovi“. Výbor sa domnieva, že odkaz na spotrebiteľa je zavádzajúci, keďže väčšina pyrotechnických výrobkov je zabudovaná do auta v procese jeho výroby. Informácie o originálnom vybavení môžu byť preto naďalej poskytované v súčasnom jazyku, a to v angličtine. Výrobcovia tohto vybavenia sa však obávajú toho, že budú mať povinnosť tlačiť návody vo všetkých úradných jazykoch 25 krajín, pretože nemajú vplyv na to, v ktorom štáte bude uvedené zariadenie používané. Výbor sa domnieva, že karty bezpečnostných údajov, ktoré vyhotovujú výrobcovia budú postačovať, keďže informácie, ktoré obsahujú sú z väčšej časti vo forme diagramov a štatistických údajov. — Požiadavka označovania „v úradnom jazyku (jazykoch) krajiny, v ktorej sa výrobok predáva spotrebiteľovi“ je v priamom rozpore so základným princípom jednotného trhu, keďže označovanie jazykmi by bolo prekážkou obchodovania. Výbor sa taktiež domnieva, že je malá pravdepodobnosť, aby náhradné airbagy a pod. boli predávané zákazníkovi, pravdepodobnejšie je, že ich budú inštalovať technici v servisoch.
3.1.4

Integrated Projects (IP) a Specific Targeted Research Projects (STREP), ktoré využívajú najmä MSP, by mali byť optimalizované, aby ešte viac uľahčili zapojenie MSP. Technologické platformy ako aj Joint Technology Initiatives sú nástroje, ktoré určite prispievajú k dosiahnutiu tohto cieľa. Network of Excellence, ktoré oceňujú a podporujú najmä univerzity a verejné výskumné centrá, by mali byť preto rozvíjané do takej podoby, aby podporovali silnejšie zapojenie priemyslu a prispievali k zvýšeniu mobility výskumníkov v spojení so žiaducou silnejšou výmenou medzi verejným a súkromným sektorom.